
	Paslaugos pavadinimas
	Sutikimo valstybinėje žemėje statyti naujus statinius, rekonstruoti jau esamus statinius, atnaujinti (modernizuoti) ar griauti  esamus statinius, įrengti reklaminius stendus, laikinai naudotis valstybine žeme statybos metu, statyti ir (ar) rekonstruoti statinius žemės sklype, kuris ribojasi su valstybine žeme, išdavimas.


	Versijos sukūrimo data
	2026-08-12

	Paslaugos apibūdinimas

	Mažeikių rajono savivaldybė patikėjimo teise valdomoje valstybinėje žemėje, kuri randasi miestų ir miestelių teritorijų ribose, išduoda sutikimus statyti statinius ar kitaip jais naudotis (toliau - Sutikimas). 
Sutikimas gali būti išduodamas šiais atvejais:
· statant naujus statinius valstybinėje žemėje, kurioje nesuformuoti žemės sklypai: susisiekimo komunikacijas nepriskirtas nesudėtingiems statiniams (tiltus, viadukus, geležinkelio vėžes ir kt.) ir joms funkcionuoti būtinus statinius; susisiekimo komunikacijas priskirtas nesudėtingiems statiniams (IV, IIV, IIIV ir IVV kategorijų vietinės reikšmės kelius, DS* , E, F kategorijų gatves) ir joms funkcionuoti būtinus statinius; komunalinius ir vietinius inžinerinius tinklus ir jiems funkcionuoti būtinus statinius; įrengti plokščiuosius horizontalius inžinerinius statinius (pvz. aikšteles); įrengti žemosios ir vidutinės įtampos elektros energetikos objektus ir įrenginius, mažo ir (ar) vidutinio slėgio dujotiekius, ryšių linijas, kabelius, ryšių kabelių kanalų sistemas; valstybinės reikšmės paviršiniuose vandens telkiniuose statyti laikinuosius nesudėtinguosius statinius (visų tipų lieptus, jachtų ir valčių elingus, laikinuosius nesudėtinguosius sporto paskirties inžinerinius statinius, skirtus vandens sportui ir pramogoms organizuoti), statyti hidrotechnikos statinius, kitos paskirties inžinerinius statinius (slipus); statyti daugiabučių namų gyventojų poreikiams skirtus laikinuosius nesudėtinguosius poilsio ar sporto paskirties inžinerinius statinius; įgyvendinant valstybės, savivaldybės ar Europos Sąjungos struktūrinių fondų lėšomis finansuojamus projektus, statyti laikinuosius nesudėtinguosius statinius, sutvarkant bei prižiūrint kaimo ir miesto vietovėje esančias viešąsias erdves, pritaikant jas vietos gyventojų poreikiams; statyti komunalinių atliekų surinkimo konteinerių aikšteles; statyti laikinuosius nesudėtinguosius prekybos, paslaugų ir (ar) maitinimo paskirties statinius (kioskus, paviljonus, lauko kavinių aptarnavimo statinius); statyti ir eksploatuoti medžioklės bokštelius);
· rekonstruoti esamus statinius valstybinėje žemėje, kurioje nesuformuoti žemės sklypai, kai jų rekonstravimas galimas pagal Lietuvos Respublikos statybos įstatymo nuostatas;
· įrengti reklaminius įrenginius valstybinėje žemėje, kurioje nesuformuoti žemės sklypai (reklaminius stendus, skydus, stulpus, vitrinas ir pan.), išskyrus reklaminius įrenginius, skirtus išorinei politinei reklamai;
· statyti / rekonstruoti statinius žemės sklype, besiribojančiame su valstybine žeme ar valstybiniu žemės sklypu;
· atnaujinti (modernizuoti) ar griauti statinį valstybinėje žemėje, kurioje nesuformuoti žemės sklypai;
· kai prašoma išduoti sutikimą laikinai naudotis valstybine žeme ar valstybinės žemės sklypu (jo dalimi) statybos metu.

Daugiau informacijos pagal konkretų atvejį galima rasti šio paslaugos teikimo aprašymo skiltyje „Teisės aktai, reguliuojantys paslaugos teikimą“  įvardytose taisyklėse (Mažeikių rajono savivaldybės tarybos sprendimais: T1-385, T1-387, T1-388, T1-389, T1-83 patvirtintos taisyklės).
Papildomos informacijos sutikimų klausimais galima rasti čia


	Paslaugos tipas
	Paslauga teikiama elektroniniu būdu. Prašymai dėl Sutikimų išdavimo teikiami ir Sutikimai išduodami per ŽIS. Prisijungimo prie ŽIS nuoroda viešinama per Topografijos, inžinerinės infrastruktūros, teritorijų planavimo ir statybos elektroninių vartų ( toliau – TPS vartai) informacinę sistemą (www.planuojustatau.lt ). Prašymai pateikti ne per ŽIS – nenagrinėjami.

	Paslaugos teikimo proceso aprašymas (reikalingi atlikti veiksmai
	Asmuo, pageidaujantis gauti Sutikimą per ŽIS  (prisijungimo prie ŽIS pildymo instrukcija), prisijungia prie TPS vartų, pasirenka ŽIS paslaugas, inicijuoja Sutikimo išdavimo paslaugą. Paslaugoje „Sutikimai statyti“ prašymo teikimas suprogramuotas nuosekliai, todėl prašymo forma pildoma nuosekliai nuo pirmo iki paskutinio punkto. Prašymo 8 punkte pridedami dokumentai. Ką prisegti „Pridedamų dokumentų“ lauke priklauso nuo prašymo formoje užpildytų laukų reikšmių. Užpildžius visus punktus, Prašymas pateikiamas ir pasirašomas.

Savivaldybės administracijos atsakingas skyrius (toliau – Skyrius) per 5 d. d. nuo prašymo dokumentų gavimo įvertina, ar prašyme nurodyti visi
reikiami duomenys ir pateikti dokumentai.

Jei prašyme pateikti ne visi reikalingi dokumentai, Skyrius, Sutikimo paslaugos aplinkoje esančiomis priemonėmis, paprašo pareiškėjo pateikti papildomus dokumentus. 
Per 10 d. d. asmuo / kita institucija turi pateikti trūkstamus dokumentus nuo prašymo pateikti papildomus dokumentus gavimo dienos. Asmuo/ kita institucija,  naudodamasis sutikimo paslaugos aplinkoje esančiomis priemonėmis, pateikia papildomus ir (ar) patikslintus dokumentus ir (ar) informaciją. Per 5 d. d. nuo kitų dokumentų gavimo dienos Skyrius įvertina ar prašyme nurodyti visi reikiami duomenys ir pateikti dokumentai.


Skyrius, išnagrinėjęs prašymą, nenustatęs trūkumų ir kitų prieštaraujančių aplinkybių, naudodamasis Sutikimo paslaugos aplinkoje esančiomis priemonėmis, parengia Sutikimą.

Esant neigiamam sprendimui – parengiamas motyvuotas atsisakymas išduoti Sutikimą ir nurodoma tokio sprendimo apskundimo tvarka.

Sutikimas / atsisakymas išduoti Sutikimą išduodamas elektroninėmis priemonėmis.  Asmuo informaciją apie paslaugos suteikimą  gauna prisijungęs prie TPS vartų, savo užsakytos paslaugos skiltyje.


	Informacija ir dokumentai, kuriuos turi pateikti asmuo
	Prašymas (užpildyta elektroninio prašymo forma).

Įgaliojimas (jeigu prašymą pasirašo ir dokumentus pateikia įgaliotas asmuo). Norint teikti prašymus ŽIS sistemoje kito asmens vardu, naudotojas turi turėti teisėtai suteiktus sisteminius įgaliojimus. ŽIS nėra galimybės pateikti prašymą asmeniui, kuris turi įgaliojimą, neregistruotą valstybės įmonės Registrų centro Įgaliojimų registre.

[bookmark: part_68ff56d64c3246a49358a9e705f89515]Atsižvelgiant į poreikį ir esamas aplinkybes, pateikiami priedai ir informacija, kurią reikia pateikti pagal šio paslaugos teikimo aprašymo, skiltyje „Teisės aktai, reguliuojantys paslaugos teikimą“ įvardytus Mažeikių rajono savivaldybės tarybos priimtus sprendimus dėl konkrečių sutikimų išdavimo.

	Paslaugos teikėjas
	Kaimo reikalų ir žemėtvarkos skyrius
Kaimo reikalų ir žemėtvarkos skyriaus specialistai
Tel. +370 637 84 327
El. paštas zemessk@mazeikiai.lt 

	Paslaugos suteikimo trukmė
	[bookmark: part_f5831ece23ea45c1b8bc4daeec42f0f8]Sprendimas išduoti Sutikimą / atsisakymą išduoti sutikimą priimamas per 10 darbo dienų nuo Prašymo išduoti Sutikimą gavimo dienos.

	Paslaugos suteikimo kaina (jei paslauga teikiama atlygintinai)
	Neatlygintina.

	Teisės aktai, reguliuojantys viešosios paslaugos teikimą
	Lietuvos Respublikos žemės įstatymas
https://www.e-tar.lt/portal/lt/legalActEditions/TAR.CC10C5274343 

Lietuvos Respublikos statybos įstatymas
https://www.e-tar.lt/portal/lt/legalActEditions/TAR.F31E79DEC55D 

Statybos techninis reglamentas STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintas Lietuvos Respublikos aplinkos ministro 2016 m. gruodžio 12 d. įsakymu Nr. D1-878
https://www.e-tar.lt/portal/lt/legalActEditions/585f9850c05211e688d0ed775a2e782a 

Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklės, patvirtintos Mažeikių rajono savivaldybės tarybos 2023 m. gruodžio 19 d. sprendimu Nr. T1-385
https://www.e-tar.lt/portal/lt/legalAct/c9a39ca09e7111eea5a28c81c82193a8 

Sutikimų laikinai naudotis valstybine žeme statybos metu išdavimo taisyklės, patvirtintos Mažeikių rajono savivaldybės tarybos 2023 m. gruodžio 19 d. sprendimu Nr. T1-387
https://www.e-tar.lt/portal/lt/legalAct/01f096c09f1811eea5a28c81c82193a8

Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklės, patvirtintos Mažeikių rajono savivaldybės tarybos 2023 m. gruodžio 19 d. sprendimu Nr. T1-388
https://www.e-tar.lt/portal/lt/legalAct/72df48009e7211eea5a28c81c82193a8

Sutikimų statyti ir naudoti valstybinės reikšmės paviršiniuose vandens telkiniuose laikinuosius nesudėtinguosius statinius išdavimo taisyklės, patvirtintos Mažeikių rajono savivaldybės tarybos 2023 m. gruodžio 19 d.  sprendimu Nr. T1-389
https://www.e-tar.lt/portal/lt/legalAct/a32d01009e7211eea5a28c81c82193a8 

Mažeikių rajono savivaldybės sutikimų statyti laikinuosius nesudėtinguosius statinius, įrengti įrenginius valstybinėje žemėje, kurioje nesuformuoti žemės sklypai, išdavimo taisyklės, patvirtintos Mažeikių rajono savivaldybės tarybos 2026 m. balandžio 15 d. sprendimu Nr. T1-83
https://e-tar.lt/portal/lt/legalAct/fe811f063a4711f180c9c618618421ed 

	Paslaugos teikėjo veiksmų (neveikimo) apskundimo tvarka
	Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai)) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 

	Pastabos
	Reikalavimai priedams ir jų pateikimui:
Negalima kelti adoc, .dwg formatų, nes jie neišsisaugos kaip priedai adoc faile. Galima įkelti .docx, .xls, .pdf., .jpg, .png formatus.
Pridedami dokumentai turi būti pasirašyti rengėjų.

